Rea Vaya-staking duur voortDie Suid-Afrikaanse Munisipale Werkersvakbond (Samwu) het Woensdag gesê die staking van Rea Vaya-busbestuurders in Johannesburg is nog nie opgelos nie. “Die vakbond wag vir ŉ interdikaansoek om Donderdag in die arbeidshof voor te kom,” het Dion Makhura, streeksvoorsitter, gesê. “Piotrans versoek ŉ dringende interdik teen die bestuurders om die staking onwettig te verklaar,” het Dumisani Mntambo, woordvoerder van Piotrans, Maandag gesê. Piotrans en Litsamaiso bestuur die bedrywighede van Rea Vaya-busse. Mntambo sê Piotrans ag die staking as onwettig weens die aard van die werkers se eise. Hy het Woensdagoggend gesê die maatskappy sal met sy regspan vergader om ŉ reaksie deur die vakbond te bespreek. Babu Maharaj, woordvoerder vir Litsamaiso, het bevestig dat die staking nog nie opgelos is nie. Hy sê die vakbond is nie tevrede met ŉ ooreenkoms wat opgestel is nie. -SAPA Lees ook: Busbestuurder aangerand wat glo wou werk Vergadering bring dalk ‘n einde aan busstaking JHB-busbestuurders staak